แมวจรมาคลอดลูกที่บ้านค่ะ มาอยู่หลายสัปดาห์แล้ว พอแมวคลอดเลยเอาข้าว น้ำ นมไปให้ น้องตบที่มือ มีรอยเล็บจิก เป็นรอยสะกิด เลือดซิบ รีบล้างแผลเช็ดแอลกอฮอล์แล้วค่ะ ต้องไปฉีดยาพิษสุนัขบ้ามั๊ยคะ ครั้งล่าสุดที่ไปฉีดมา 2 เข็ม ประมาณ 1 ปีที่แล้วค่ะ
สวัสดีค่ะ หากโดนแมวข่วนจนผิวหนังเกิดรอย และมีเลือดซึม ก็จะเสี่ยงต่อการติดเชื้อพิษสุนัขบ้าได้ ดังนั้น ก็ควรไปฉีดวัคซีนป้องกันพิษสุนัขบ้าค่ะ โดยหากเคยฉีดครบคอร์สมาแล้ว 4-5 เข็ม และได้ฉีดกระตุ้นไปล่าสุดเมื่อ 1 ปีก่อน ก็ให้ฉีดกระตุ้นในครั้งนี้ไป 2 เข็มค่ะอย่างไรก็ตาม หากแมวอยู่ที่บ้าน อาจใช้วิธีเฝ้าสังเกตอาการแมวไปก่อนก็ได้ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนค่ะสำหรับบาดแผลที่โดนข่วน ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ